Държавен вестник, бр. 25, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  25
8. необходимите мерки за достигане на 
целите, за които е изградено;
9. наличието на проектна или екзекутивна 
документация на съоръжението;
10. техническите параметри на съоръже­
нието;
11. собственика и лицето, което ползва и/
или стопанисва съоръжението;
12. оценката за ползите и вредите от съ­
ществуването на съоръжението;
13. заключение – препоръки за постигане 
на устойчивост и надеждност или предложение 
за ликвидация.
(3) Подготовката на информацията по 
ал. 1 се възлага за изпълнение на правоспо­
собни магистър-инженери със съответната 
техническа специалност от собственика на 
съоръжението.
(4) При неустановен конкретен собственик 
на съоръжението подготовката на информаци­
ята по ал. 1 се възлага от кмета на общината.
Чл. 79. Собствениците на съоръжения по 
чл. 76, ал. 1, които са изгубили първоначалното 
си предназначение, подават писмена инфор­
мация до басейновата дирекция за вписването 
им в регистъра по чл. 76, ал. 2.
Чл. 80. (1) Басейновите дирекции контро­
лират използването и състоянието на съо­
ръженията по чл. 76, ал. 1 чрез периодични 
технически огледи. За всеки оглед на съоръ­
жение по чл. 76, ал. 1 се съставя протокол.
(2) Периодичността на техническия контрол 
се определя от вида и състоянието на съо­
ръжението, както и от условията, при които 
работи, и се отразява в протокола по ал. 1.
Чл. 81. (1) Когато съоръжение по чл. 76, 
ал. 1 не е технически изправно и/или не из­
пълнява своето предназначение и нарушава 
проводимостта и/или представлява заплаха 
за функционалността на други съоръжения и 
неговата реконструкция и ремонт е финансово 
или технически необоснована, се пристъпва 
към ликвидацията му.
(2) Към ликвидация се пристъпва след 
предписание на директора на басейновата 
дирекция.
(3) Реконструкцията, ремонтът и ликви­
дирането на съоръжение се извършват от 
собственика, а при неустановен конкретен 
собственик – от областния управител, при 
спазване на действащата нормативна уредба, 
без дейността по ликвидиране да доведе до 
нарушаване на проводимостта на речното 
легло. Ликвидацията се извършва в съответ­
ствие с изготвен проект от правоспособен 
магистър-инженер със съответната техничес­
ка специалност, съгласуван от съответната 
басейнова дирекция.
(4) Копие от протокола за извършената 
ликвидация се изпраща в съответната басей­
нова дирекция.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Аварийна зона“ е зоната, която служи 
за преместване на съоръженията за аквакул­
тури в случай на ремонт на съоръженията на 
язовирната стена или друго събитие, което 
довежда до понижаване на водното ниво.
2. „Водохранилище“ е изкуствено създаден 
завирен обем на земната повърхност за аку­
мулиране на водни маси и/или регулиране на 
естествения речен отток посредством комплекс 
от водоподприщващо/водоподприщващи и 
други необходими съоръжения.
3. „Водноелектрическа централа (ВЕЦ)“ е 
хидротехническо съоръжение, в което се ин­
сталират една или няколко групи от турбина 
и генератор, с помощта на които енергията 
на водата се преобразува в електрическа.
4. „Граница на воден обект“ е прието външно 
очертание на принадлежащите земи на водния 
обект, които се заливат при определена от ЗВ 
обезпеченост или са определени по характерни 
морфологични очертания на терена.
5. „Диги“ са линейни непрекъснати брего­
ви инженерни съоръжения, изградени с цел 
предпазване на застрашени от заливане земи.
6. „Изземване на наносни отложения“ е 
отнемане на допустим годишен обем от на­
носни отложения, акумулирани в границите 
на река Дунав и от принадлежащите земи 
на водохранилищата в размер, ненарушаващ 
доброто екологично състояние на водното 
тяло и неоказващ вредно въздействие на 
близко разположени инженерни съоръжения 
и околната среда, при което не се очакват 
необратими деформации във водния обект.
7. „Изземване на наносни отложения във 
връзка с предвидени дейности за почистване 
на речното легло“ е отнемане на натрупани 
наносни коси по бреговете или острови, 
когато е необходимо за осигуряване на про­
водимост, без да се извършва дейност под 
нивото на активното дъно на реката. В случай 
на наличие на наносен остров в коригиран 
участък, изземването да се извършва само 
ако е застрашена проводимостта, до кота, 
не по-дълбока от проектна кота на дъното 
на корекцията.
8. „Изкуствен риф“ е съоръжение, състоящо 
се от един или няколко компонента, специално 
изградено от естествени или изкуствени мате­
риали за целенасочено полагане на морското 
дъно за подобряване на екологичната среда 
на живите морски организми.
9. „Корекция на река“ е изменение на 
ситуационното и нивелетното разположение 
на речното легло в резултат на инженерни и 
хидротехнически мероприятия, подчинени на 
определени цели.
10. „Наличен обем“ е величината на обема 
във водохранилището към даден момент.
11. „Общ обем“ е величината на обема на 
водохранилището до кота най-високо работно 
водно ниво, т.е. котата на преливника.
12. „Свободен обем за поемане на очакван 
приток“ е частта от общия обем, който не е 
зает от вода.